ZMLUVA O NÁJME HNUTEĽNÝCH VECÍ – 23/2018

(ďalej len „zmluva)

uzatvorená podľa zákona č. 116/1990 Zb. o nájme a podnájme nebytových priestorov v znení neskorších predpisov, Občianskeho zákonníka, zákona č. 446/2001 Z. z. o majetku vyšších územných celkov v znení neskorších predpisov a Zásadami hospodárenia a nakladania s majetkom Žilinského samosprávneho kraja

**medzi zmluvnými stranami:**

**Prenajímateľ: Spojená škola, Martin**

Sídlo: Československej armády 24, 036 01 Martin

Štátny orgán: PaedDr. Jozef Zanovit, riaditeľ

IČO: 170 504 99

Bankové spojenie: Štátna pokladnica

Zriaďovateľ a vlastník majetku: Žilinský samosprávny kraj, Komenského 48, 011 09 Žilina

( ďalej len „ prenajímateľ“)

a

**Nájomca: Michal Majerčík**

Sídlo: Sklabiňa 51, Sklabiňa 038 03

Č.op. : EB 4081 33

(ďalej len *„nájomca“)*

**Článok I.  
 Úvodné ustanovenia**

1. Žilinský samosprávny kraj ( ďalej len „ŽSK“) je vlastníkom

a) pozemku p. č. KN-C č. 3 500/2, nachádzajúci sa v katastrálnom území Martin, zapísaný na liste vlastníctva č. 3947 u Správy katastra Martin

b) hnuteľného majetku nachádzajúceho sa v nehnuteľnosti popísanej v písm. a) tohto odseku a tento   
 hnuteľný majetok je bližšie špecifikovaný v  prílohe č. 1 tejto zmluvy, ktorá   
 je neoddeliteľnou prílohou tejto zmluvy.

**2.** Prenajímateľ je správcom majetku uvedeného v odseku 1 tohto článku a podľa Zásad hospodárenia   
 a nakladania s majetkom ŽSK je oprávnený ho (alebo jeho časť) so súhlasom zriaďovateľa (vlastníka)   
 prenechať do nájmu.

## **Článok II. Predmet nájmu**

1. Prenajímateľ prenecháva a nájomca preberá do nájmu hnuteľný majetok /príves nákladný za traktor / **VIN – 97354** / prenajímateľa nachádzajúci sa v predmete nájmu, ktorý je špecifikovaný v zozname majetku pod
2. Invent.. č . -**A22014**.
3. Nad. cena – **5 122,70€**
4. Zost. cena **– 0€**

Cena prenájmu sa určila s prihliadnutím na technický stav a nájomca zabezpečuje vo vlastnej réžií údržbu a opravy.

(ďalej len „hnuteľné veci“).

**Článok III.  
 Účel nájmu**

Nájomca je oprávnený predmet nájmu využívať za účelom prevozu materiálu.

*.*

**Článok IV.  
Doba nájmu**

Nájomná zmluva sa uzatvára na príležitostný prenájom.

**Článok** **V.  
 Prevzatie a odovzdanie predmetu nájmu  
  
1.** Zmluvné strany sú povinné ku dňu začatia doby nájmu spísať protokol o stave predmetu nájmu.

**2**. Ak nebolo dohodnuté inak, nájomca je povinný k dátumu skončenia tejto zmluvy hnuteľný majetok uviesť do pôvodného stavu a protokolárne odovzdať predmet nájmu prenajímateľovi v stave v akom ho prevzal s prihliadnutím na obvyklé opotrebenie.

**3**. Ak nebolo dohodnuté inak, nájomca je povinný uhradiť prenajímateľovi všetky náklady na uvedenie   
 predmetu nájmu do stavu v  akom ho nájomca prevzal s prihliadnutím na obvyklé opotrebenie.

**Článok VI.**

**Nájomné   
  
1.** Zmluvné strany sa dohodli, že za užívanie predmetu nájmu uhradí nájomca prenajímateľovi dohodnuté   
 nájomné za hnuteľné veci – nájomné vo výške **120€/rok**.

**2.** Nájomca sa zaväzuje platiť ročné nájomné v mesačných splátkach vo výške **10€** a to vždy do 5. dňa príslušného kalendárneho mesiaca. Zmluvné strany sa dohodli, že nájomné bude nájomca uhrádzať bezhotovostným prevodom na účet prenajímateľa Štátna pokladnica č. ú. **7000483809/8180, IBAN: SK79 8180 0000 0070 0048 3809** variabilný symbol : číslo zmluvy .

**3.** V prípade, že nájomný vzťah zanikne v priebehu kalendárneho roka, má prenajímateľ nárok na pomernú   
 časť z ročného nájomného t.j. vo výške 1/12 za každý, aj začatý kalendárny mesiac.

**5.** Ak nájomca neuhradí nájomné podľa tohto článku riadne (v stanovenej výške a včas), je povinný zaplatiť úrok z omeškania vo výške podľa § 2 nariadenia Vlády SR č. 21/2013 Z. z., ktorým sa vykonávajú niektoré ustanovenia Občianskeho zákonníka v platnom znení.

**Článok VIII.**

**Sankcie**

V prípade, že nájomca si nesplní povinnosť riadne a včas zaplatiť nájomné alebo úhradu za služby spojené s nájmom, je prenajímateľ oprávnený požadovať od neho zaplatenie zmluvnej pokuty vo výške 0,08% z dlžnej sumy za každý deň omeškania až do zaplatenia. Zaplatením zmluvnej pokuty nie je dotknutý nárok prenajímateľa na náhradu škody, ktorej sa môže prenajímateľ domáhať bez ohľadu na výšku zaplatenej zmluvnej pokuty. Zaplatením zmluvnej pokuty nezaniká povinnosť platiť úrok z omeškania vo výške podľa platných právnych predpisov a povinnosť plnenia podľa tejto zmluvy, ak sa strany nedohodnú inak.

**Článok IX.**

**Práva a povinnosti zmluvných** **strán**

**1. Na strane prenajímateľa:**

a) povinnosť odovzdať predmet nájmu uvedený v článku II. v stave spôsobilom na užívanie na dojednaný   
 účel,

b) právo vykonávať kontrolu poverenými osobami, či nájomca užíva predmet nájmu riadnym spôsobom   
 v súlade s dohodnutými podmienkami tejto zmluvy a všeobecne záväznými právnymi predpismi .

**2.** **Na strane nájomcu:**

a) povinnosť užívať predmet nájmu len na účel dohodnutý touto zmluvou,

b) povinnosť platiť prenajímateľovi dohodnuté nájomné a úhradu za služby spojené s nájmom riadne a včas   
 v termíne splatnosti,

c) povinnosť užívať predmet nájmu s riadnou starostlivosťou tak, aby nedošlo k jeho poškodeniu,

d) povinnosť zabezpečiť na vlastné náklady obvyklé udržiavanie predmetu nájmu; najmä udržiavať   
 čistotu,

e) povinnosť vopred prerokovať s prenajímateľom akékoľvek úpravy a opravy predmetu nájmu – bez   
 predchádzajúceho písomného súhlasu nie je oprávnený tieto uskutočniť; potrebu opráv, ktoré sú   
 v réžií prenajímateľa, je nájomca povinný písomne oznámiť prenajímateľovi bezodkladne, v opačnom   
 prípade zodpovedá za vzniknuté škody,

f) povinnosť zabezpečovať v plnom rozsahu na svoje náklady dodržiavanie všeobecne záväzných právnych   
 predpisov na úseku bezpečnosti a ochrany zdravia pri práci pri užívaní predmetu nájmu, najmä   
 vyplývajúce zo zákona č. 124/2006 Z. z. v platnom znení,

g) povinnosť, bez zbytočného odkladu, písomne oznámiť prenajímateľovi zmenu údajov týkajúcich sa jeho   
 podnikateľského oprávnenia (zmena oprávnenia, zrušenie oprávnenia, zmena miesta podnikania, zmena   
 obchodného mena a pod.),

h) povinnosť, bez zbytočného odkladu, písomne oznámiť prenajímateľovi zmenu údajov týkajúcich sa   
 jeho podnikateľského oprávnenia (zmena oprávnenia, zrušenie oprávnenia, zmena miesta   
 podnikania, zmena obchodného mena a pod.).

**3**. Nájomca nie je oprávnený vykonávať žiadne úpravy týkajúce sa predmetu nájmu bez predchádzajúceho   
 písomného súhlasu prenajímateľa. Nájomca môže požadovať úhradu nákladov spojených so zmenou   
 predmetu nájmu len vtedy, ak mu bol udelený predchádzajúci písomný súhlas a prenajímateľ sa v tomto   
 súhlase zaviazal uhradiť tieto náklady.

**5.** Nájomca nie je oprávnený prenechať predmet nájmu, a to ani jeho časť do  podnájmu alebo výpožičky   
 tretím osobám a nesmie tento majetok ani žiadnym iným spôsobom zaťažiť, bez predchádzajúceho   
 písomného súhlasu prenajímateľa.

**6**. Nájomca je povinný každú nehodu, haváriu, teda i takú, pri ktorej nedôjde ku škode na prenajatom predmete nájmu, poškodeniu alebo k inému zničeniu, jeho odcudzeniu alebo jeho časti, ihneď ohlásiť prenajímateľovi a polícii. Od polície si vyžiadať protokol s uvedením č. j. Pri nesplnení tejto povinnosti bude prípadný postih poisťovne uplatnený proti nájomcovi.

**7.** Nájomca prehlasuje, že bol oboznámený s technickým stavom predmetu nájmu a v tomto stave ho bez   
 výhrad preberá do užívania.

**Článok X**.

**Skončenie nájmu**

**1**. Nájom končí uplynutím doby nájmu, na ktorú bol dojednaný v článku IV. tejto zmluvy.

**2**. Nájom je možné skončiť kedykoľvek aj na základe vzájomnej písomnej dohody zmluvných strán.

**3**. Prenajímateľ môže písomne vypovedať túto zmluvu pred uplynutím doby nájmu len z dôvodov   
 uvedených v § 9 ods. 2 zákona č. 116/1990 Zb. o nájme a podnájme nebytových priestorov v platnom   
 znení.

**4.** Nájomca môže písomne vypovedať túto zmluvu pred uplynutím doby nájmu len z dôvodov uvedených v   
 § 9 ods. 3 zákona č. 116/1990 Zb. o nájme a podnájme nebytových priestorov v platnom znení.

**5**. Výpovedná lehota je dvojmesačná okrem prípadu, ak nájomca bude užívať predmet nájmu   
 v rozpore s dohodnutým účelom, kedy je výpovedná doba jednomesačná a začína plynúť prvým dňom   
 mesiaca nasledujúceho po doručení výpovede druhej zmluvnej strane.

**6**. Prenajímateľ má právo odstúpiť od tejto zmluvy, ak nájomca poruší ktorúkoľvek povinnosť podľa tejto   
 zmluvy, alebo keď je v omeškaní s platením nájomného alebo úhrady za služby spojené s nájmom viac   
 ako 1 mesiac. Odstúpenie od zmluvy je účinné jeho doručením nájomcovi.

**Článok XI.**

**Záverečné ustanovenia**

**1**. Zmluvné strany môžu meniť alebo doplniť obsah tejto zmluvy len formou písomných dodatkov k zmluve   
 len formou písomných dodatkov k zmluve, s výnimkou prípadu podľa čl. VI odsek 5   
 tejto zmluvy.

**2**. Právne vzťahy výslovne neupravené v tejto zmluve sa riadia príslušnými ustanoveniami zákona č.   
 116/1990 Zb. v platnom znení, Občianskeho zákonníka a ostatnými platnými právnymi predpismi   
 majúcimi vzťah k predmetu a účelu tejto zmluvy.

**3**. Podľa platných Zásad hospodárenia a nakladania s majetkom Žilinského samosprávneho kraja je na   
 uzatvorenie tejto zmluvy potrebný súhlas predsedu ŽSK.

**4.** Zmluva bola vyhotovená v 3 exemplároch, z ktorých obdrží po jednom vyhotovení nájomca,   
 a2 prenajímateľ.

**5**. Zmluva nadobúda platnosť dňom podpisu zmluvnými stranami za súčasne splnenej podmienky   
 udelenia súhlasu predsedu ŽSK na uzatvorenie tejto zmluvy.

**6.** Zmluvné strany prehlasujú, že zmluvu uzavreli slobodne, určite a vážne, obsahu zmluvy porozumeli,   
 súhlasia s ňou, zmluvu neuzavreli v tiesni ani za nápadne nevýhodných podmienok a na znak súhlasu ju   
 podpisujú.

V Martine dňa 09.10.2018

**Nájomca: Prenajímateľ:**

............................................. ........... .....................................

p. **Michal Majerčík**

**PaedDr. Jozef Zanovit**

riaditeľ Spojenej školy